**“Кыргыз Республикасынын Токой кодексине өзгөртүүлөрдү**

**киргизүү жөнүндө” Кыргыз Республикасынын Мыйзам долбоору жөнүндө” Кыргыз Республикасынын Министрлер Кабинетинин**

**токтом долбооруна**

**НЕГИЗДЕМЕ-МААЛЫМКАТ**

1. **Максаты жана милдети**

 Кыргыз Республикасынын Министрлер Кабинетинин токтом долбоорунун максаты жана милдети “Кыргыз Республикасынын Токой кодексине өзгөртүүлөрдү киргизүү жөнүндө” Кыргыз Республикасынын Мыйзам долбоорун жактыруу болуп саналат.

1. **Баяндоочу бөлүк**

“Кыргыз Республикасынын Токой кодексине өзгөртүүлөрдү киргизүү жөнүндө” Кыргыз Республикасынын Мыйзам долбоору жөнүндө” Кыргыз Республикасынын Министрлер Кабинетинин токтом долбоору “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын 27-беренесине, Кыргыз Республикасынын Министрлер Кабинетинин 2021-жылдын 28-октябрындагы № 233 токтому менен бекитилген Кыргыз Республикасынын Министрлер Кабинетинин Регламентинин 55-пунктуна ылайык иштелип чыкты.

 “Кыргыз Республикасынын Токой кодексине өзгөртүүлөрдү киргизүү жөнүндө” Кыргыз Республикасынын Мыйзам долбоору жөнүндө” Кыргыз Республикасынын Министрлер Кабинетинин токтом долбоорун жактыруу, “Кыргыз Республикасынын Токой кодексине өзгөртүүлөрдү жана толуктоолорду киргизүү жөнүндө” Кыргыз Республикасынын Мыйзамы кабыл алынгандан кийин, мамлекеттик токой фондусунун токойлорун жана мамлекеттик токой фондусунан тышкары жайгашкан токойлорду башкаруу ченемдерин жөнгө салууну; токой чарбаларынын функцияларын токойду башкарууга (контролдоо-жөнгө салуу функциялары) жана токой чарбасын жүргүзүүгө бөлүүнү; токой-өсүмдүк фондун укуктук жөнгө салууну; токойдун коргоолуу категориялары боюнча токой чарбасын жүргүзүү режимдерин; токой эмес жерлерди токой жерлерине которуунун тартибин жана шарттарын аныктоону; токойду кыюунун түрлөрүн (негизги пайдалануудагы кыюулар алынып салынат); токойду пайдалануунун түрлөрүн; токойлорду башкарууга жаӊы ыкмаларды киргизүү (токой экосистемалык кызмат көрсөтүүлөрү жана экосистемалык кызмат көрсөтүүлөр үчүн төлөмдөр, жогору баалуулуктагы жаратылышты коргоо токойлору), чыгымдардын жана жоготуулардын ордун толтурууну регламенттештирүүгө мүмкүндүк берет.

1. **Мүмкүн болуучу социалдык, экономикалык, укуктук, укук коргоочулук, гендердик, экологиялык жана коррупциялык кесепеттердин божомолдору**

Кыргыз Республикасынын Министрлер Кабинетинин ушул токтом долбоорун кабыл алуу терс социалдык, экономикалык, укуктук, укук коргоочулук, экологиялык, коррупциялык терс кесепеттерге алып келбейт.

1. **Коомдук талкуунун жыйынтыктары жөнүндө маалымат**

 “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык “Кыргыз Республикасынын Токой кодексине өзгөртүүлөрдү киргизүү жөнүндө” Кыргыз Республикасынын Мыйзам долбоору жөнүндө” Кыргыз Республикасынын Министрлер Кабинетинин токтом долбоору Кыргыз Республикасынын Министрлер Кабинетинин расмий сайтында жана Кыргыз Республикасынын ченемдик укуктук актыларынын долбоорлорун коомдук талкуулоонун Бирдиктүү порталында жайгаштырылат.

1. **Долбоордун мыйзамдарга шайкеш келишин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

1. **Каржылоо зарылдыгы жөнүндө маалымат**

Кыргыз Республикасынын Министрлер Кабинетинин ушул токтом долбоорун кабыл алуу республикалык бюджеттен кошумча финансылык сарптоолорго алып келбейт.

1. **Жөнгө салуучулук таасирин талдоо жөнүндө маалымат**

Аталган “Кыргыз Республикасынын Токой кодексине өзгөртүүлөрдү киргизүү жөнүндө” Кыргыз Республикасынын Мыйзам долбоору жөнүндө” Кыргыз Республикасынын Министрлер Кабинетинин токтом долбоору жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

 **Министр А.С. Джаныбеков**